toisilleen luottamuksellista aineistoa. Sopijapuolta, joka luovuttaa tai paljastaa toiselle sopijapuolelle luottamuksellista aineistoa, kutsutaan jäljempänä luovuttavaksi osapuoleksi, ja sopijapuolta, jolle luottamuksellista aineistoa luovutetaan tai paljastetaan, kutsutaan jäljempänä vastaanottavaksi osapuoleksi.

## 4 SALASSAPITOVELVOITE

4.1 Vastaanottava osapuoli sitoutuu

a) pitämään luovuttavalta osapuolelta saamansa luottamuksellisen aineiston salassa kolmansilta ja ryhtymään kaikkiin kohtuudella vaadittaviin toimenpiteisiin suojatakseen luottamuksellisen aineiston tulemasta paljastetuksi ilman luovuttavan osapuolen kirjallista suostumusta; b) soveltamaan luovuttavalta osapuolelta saamansa luottamuksellisen aineiston suojaamisessa vähintään samantasoisia menetelmiä kuin mitä se itse soveltaa omien luottamuksellisten aineistojensa ja tietojensa suojaamiseksi luvattomalta paljastumiselta, julkistumiselta, kopioimiselta ja käytöltä; c) olemaan käyttämättä luovuttavalta osapuolelta saamaansa luottamuksellista aineistoa muuhun kuin tämän sopimuksen kohdassa 3.1 mainittuun tarkoitukseen; d) olemaan kopioimatta luovuttavalta osapuolelta saamaansa luottamuksellista aineistoa ilman luovuttavan osapuolen kirjallista suostumusta, paitsi milloin tämä on tarpeen tämän sopimuksen kohdassa 3.1 mainittuun tarkoitukseen; e) olemaan luovuttamatta ja paljastamatta luovuttavalta osapuolelta saamaansa aineistoa työntekijöilleen ja neuvonantajilleen, paitsi luottamuksellisena niille, joiden on tarpeen tuntea kyseinen luottamuksellinen aineisto tämän sopimuksen kohdassa 3.1 mainittua tarkoitusta varten ja jotka ovat työ- tai palvelusopimustensa perusteella taikka muutoin velvollisia pitämään tällaisen aineiston luottamuksellisena; ja f) vastaamaan siitä, että sen työntekijät ja neuvonantajat, joille luovuttavalta osapuolelta saatua luottamuksellista aineistoa on luovutettu tai paljastettu, noudattavat osaltaan tämän sopimuksen mukaisia salassapitovelvoitteita.

4.2 Salassapitovelvollisuus ei koske aineistoa ja tietoa,

- a) joka on yleisesti saatavilla taikka muuten julkista;

b) jonka vastaanottava osapuoli on saanut kolmannelta osapuolelta ilman salassapitovelvollisuutta; c) joka oli vastaanottavan osapuolen hallussa ilman niitä koskevaa salassapitovelvollisuutta ennen niiden saamista luovuttavalta osapuolelta; tai d) jonka vastaanottava osapuoli on itsenäisesti kehittänyt hyödyntämättä luovuttavalta osapuolelta saamaansa luottamuksellista aineistoa.

4.3 Sopijapuoli sitoutuu pitämään sopimuksen olemassaolon ja sisällön luottamuksellisena sekä olemaan käyttämättä sopimuksen perusteella toista sopijapuolta referenssinä ilman tämän kirjallista suostumusta.

## 5 IMMATERIAALIOIKEUDET JA VASTUU LUOTTAMUKSELLISESTA AINEISTOSTA

5.1 Kaikki immateriaalioikeudet luottamukselliseen aineistoon säilyvät luovuttavalla osapuolella ja tämän päämiehillä. Ellei kirjallisesti ole toisin sovittu, vastaanottava osapuoli ei saa tämän sopimuksen perusteella mitään immateriaalioikeutta, lisenssiä tai käyttöoikeutta luottamukselliseen aineistoon eikä muutakaan oikeutta hyödyntää sitä, lukuun ottamatta oikeutta käyttää luottamuksellista aineistoa tämän sopimuksen kohdassa 3.1 mainittuun tarkoitukseen.